Materská škola Vieska nad Žitavou  64, 951 52


Zápisnica
zo stretnutia rodičov zo dňa 04.09.2026


Prítomní : podľa prezenčnej listiny

Úvodom riaditeľka materskej školy ( ďalej len „MŠ“ ) Mgr. Bibiana Skačanová privítala prítomných rodičov ,  starostu obce a oboznámila ich s programom stretnutia. Stretnutie otvorila o 17:00 hod.

Program:
1. oboznámenie prítomných s novým školským poriadkom a jeho zmenami
2. oboznámenie členov s denným poriadkom a poplatkami spojenými s návštevou MŠ
3. oboznámenie s plánom aktivít
4. rôzne
5. záver

K bodu 1.
[bookmark: _GoBack]Znenie školského poriadku je sprístupnené k nahliadnutiu na nástenke materskej škôlky . Rodičia boli oboznámení  s vypracovaním nového školského poriadku a jeho zmenami, ktoré sú v platnosti .  Boli informovaní o možnosti MŠ odoslať dieťa na diagnostické , logopedické vyšetrenie ; o oprávnení MŠ dochádzku obmedziť , prerušiť prípadne ukončiť; o potrebe vypísať tlačivo o bezinfekčnosti, ktoré je prístupné v materskej škôlke v prípade absencie dieťaťa dlhšej ako 5 dní ; o potrebe priniesť vypísané splnomocnenie inej osobe na preberanie dieťaťa z MŠ ; o nutnosti informovania o infekčnom ochorení dieťaťa;  zdržania  sa znevažujúcich vyjadrení ; možnosti prerušenia výučby počas prázdnin , či v prípade vysokej chorobnosti detí ; výučby počas letných prázdnin ( prvé dva júlové týždne ). Takisto riaditeľka oboznámila prítomných s novou webovou stránkou : edulife, kde sú a búdu zverejňované podstatné dokumenty týkajúce sa MŠ.
 

K bodu 2.                      
Boli sme oboznámení s denným režimom v MŠ, o prevádzke triedy, o čase príchodu, odchodu, obedného odchodu z MŠ, o priebehu dennej činnosti a aktivitách, ktoré budú vykonávať.  V prípade, že dieťa odoberá obedy je potrebné ho odhlásiť do 13:00 hod. deň vopred, v pondelok do 7.15 hod. sms správou  na t.č. MŠ, inak je rodič povinný uhradiť poplatok za stravu. Odhlasovanie je potrebné na telefón školy. Rovnako riaditeľka oboznámila rodičov s jednotlivými poplatkami spojenými s návštevou materskej škôlky:
- 60 eur ( v priebehu septembra) alebo podľa možností rodičov
-školský poplatok 10 eur - na účet ( napísať meno dieťaťa, mesiac, školné ) - neplatí dieťa s PPV a v hmotnej núdzi.
- réžia- 8 eur - platia všetci
- strava- šek z jedálne z Novej Vsi nad Žitavou

K bodu 3
Riaditeľka oboznámila prítomných s aktivitami, ktoré MŠ pripravuje a to: vyrezávanie tekvíc, lampášikov pochod, mikulášske stretnutie, klzisko, ,  karneval, návšteva knižnice, vystúpenie ku dňu matiek , možnosť výletu , ponúkla možnosť plaveckého kurzu ( 80 eur/8 hodiny), ktorý sa bude realizovať len v prípade záujmu väčšiny  a takisto o angličtine, na ktorú by bolo rovnako vhodné, aby vzhľadom na priestorové možnosti bola prihlásená väčšina detí. Záujem rodičov o krúžok plávania a anglického jazyka je potrebný oznámiť zapísaním dieťaťa na dotazník, ktorý bude v priestoroch šatne nasledujúce týždne. 

K bodu 4.
Riaditeľka rodičom predstavila projekt knižnej búdky, ktorý funguje dlhodobo a bude fungovať i tento rok, ako tento projekt funguje a na čo je zameraný.
Starosta obce poďakoval rodičom za prejavenú dôveru a odprezentoval projekt, ktorý obec realizuje a to je rekonštrukcia starej budovy školy , ktorého ukončenie je predpokladané v období 1,5 roka. 


K bodu 5.
Stretnutie bolo ukončené o 18:00 hod. riaditeľkou MŠ, ktorá sa prítomným poďakovala za účasť .



Spísala: Veronika Vnuková                                                                  ………………………………..


Vo Vieske nad Žitavou dňa 04.09.2026

